## Zakon o izmjenama i dopunama Zakona o Poreznoj upravi

### NN 141/2014 (1.12.2014.), Zakon o izmjenama i dopunama Zakona o Poreznoj upravi

HRVATSKI SABOR

2672

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O POREZNOJ UPRAVI

Proglašavam Zakon o izmjenama i dopunama Zakona o Poreznoj upravi, koji je Hrvatski sabor donio na sjednici 25. studenoga 2014. godine.

Klasa: 011-01/14-01/155

Urbroj: 71-05-03/1-14-2

Zagreb, 28. studenoga 2014.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNAMA ZAKONA O POREZNOJ UPRAVI

Članak 1.

U Zakonu o Poreznoj upravi (»Narodne novine«, br. 148/13.) u članku 3. točki 6. na kraju teksta briše se točka i dodaju riječi: »(npr. prvi posjet poreznom obvezniku, provjera adrese prebivališta/sjedišta, izdaje li porezni obveznik račun i dr.).«.

Članak 2.

U članku 6. stavak 7. mijenja se i glasi:

»(7) Iznimno od odredbe stavka 2. i 3. ovoga članka Ured za velike porezne obveznike je stvarno i mjesno nadležan za velike porezne obveznike na području Republike Hrvatske.«.

Iza stavka 9. dodaje se stavak 10. koji glasi:

»(10) Pojedine upravne i druge stručne poslove za Ured za velike porezne obveznike mogu obavljati teritorijalni područni uredi.«.

Članak 3.

Članak 7. mijenja se i glasi:

»(1) Poreznom upravom upravlja ravnatelj koji ujedno upravlja i radom Središnjeg ureda, a u radu mu pomažu zamjenik ravnatelja i pomoćnici ravnatelja.

(2) Ravnatelj Porezne uprave je državni dužnosnik s položajem pomoćnika ministra financija.

(3) Ravnatelja Porezne uprave imenuje i razrješava Vlada Republike Hrvatske na prijedlog ministra financija.

(4) Za ravnatelja Porezne uprave može se imenovati osoba koja uz ispunjavanje zakonom propisanih općih uvjeta za prijam u državnu službu, ima i najmanje deset godina radnog iskustva na rukovodećim poslovima.«.

Članak 4.

Članak 8. mijenja se i glasi:

»Službenike Porezne uprave na radna mjesta zamjenika, pomoćnika ravnatelja i pročelnika područnog ureda raspoređuje ministar financija na prijedlog ravnatelja Porezne uprave.«.

Članak 5.

U članku 9. stavku 1. riječ: »dva« briše se.

U stavku 2. riječi: »kojeg ovlasti ravnatelj« brišu se.

Članak 6.

U članku 11. stavci 1. i 2. mijenjaju se i glase:

»(1) Pročelnik Područnog ureda upravlja radom ureda te za svoj rad i rad ureda odgovara zamjeniku ravnatelja, ravnatelju i ministru financija.

(2) U područnim uredima pročelniku u radu pomažu pomoćnici koji za svoj rad i rad područnog ureda odgovaraju pročelniku, pomoćniku ravnatelja, zamjeniku ravnatelja i ravnatelju.«.

Stavak 4. briše se.

Članak 7.

U članku 12. stavku 1. točka 6. briše se.

Dosadašnje točke 7. do 25. postaju točke 6. do 24.

Članak 8.

U članku 13. iza točke 5. dodaje se nova točka 6. koja glasi:

»6. provođenje ovrhe radi naplate proračunskih prihoda koje su u postupku financijskog nadzora utvrdile ustrojstvene jedinice Ministarstva financija i praćenje naplate«.

Dosadašnje točke 6., 7., 8., 9., 10., 11., 12., 13. i 14. postaju točke 7., 8., 9., 10., 11., 12., 13., 14. i 15.

Članak 9.

U članku 14. točki 1. iza riječi: »obveznika« dodaju se riječi: »i vođenje registra poreznih obveznika«.

Točka 4. mijenja se i glasi:

»4. provođenje postupaka ovrhe propisanih posebnim zakonima«.

Točka 5. briše se.

Dosadašnje točke 6., 7., 8., 9., 10., 11., 12. i 13. postaju točke 5., 6., 7., 8., 9., 10., 11. i 12.

Članak 10.

Članak 49. briše se.

Članak 11.

Članak 50. briše se.

Članak 12.

Članak 51. briše se.

Članak 13.

Članak 52. mijenja se i glasi:

»Na radno mjesto zamjenika ravnatelja može se rasporediti osoba koja uz ispunjavanje općih zakonskih uvjeta ima i najmanje osam godina radnog iskustva na rukovodećim poslovima.«.

Članak 14.

Članak 53. briše se.

Članak 15.

Članak 54. briše se.

Članak 16.

Članak 55. mijenja se i glasi:

»(1) Sigurnosna provjera provodi se obvezno za:

– ravnatelja Porezne uprave, prema posebnim propisima, na zahtjev ministra financija

– zamjenika i pomoćnike ravnatelja Porezne uprave, prema posebnim propisima, na zahtjev ravnatelja Porezne uprave.

(2) Sigurnosna provjera može se provesti, prema posebnim propisima, na zahtjev ministra financija ili ravnatelja Porezne uprave za ostale službenike Porezne uprave.«.

Članak 17.

Članak 57. briše se.

Članak 18.

Članak 59. briše se.

Članak 19.

Članak 60. briše se.

Članak 20.

Članak 61. briše se.

Članak 21.

Članak 62. briše se.

Članak 22.

U članku 67. iza stavka 1. dodaje se stavak 2. koji glasi:

»(2) Ministar financija pravilnikom će propisati uvjete i način ostvarivanja besplatne pravne pomoći za službenike Porezne uprave.«.

Članak 23.

U članku 69. stavku 1. točke 3. i 4. brišu se.

Dosadašnje točke 5., 6. i 7. postaju točke 3., 4. i 5.

Točka 8. briše se.

Stavci 2., 3. i 4. brišu se.

Članak 24.

Članak 70. briše se.

Članak 25.

Članak 71. briše se.

Članak 26.

Članak 72. briše se.

Članak 27.

Članak 73. briše se.

Članak 28.

U članku 74. stavci 1. i 2. brišu se.

Članak 29.

Članak 76. mijenja se i glasi:

»Prekršajni postupak Porezna uprava vodi zbog prekršaja određenih poreznim propisima i propisima o doprinosima, za prekršaje propisane ovim Zakonom i za sve prekršaje za koje je provedba prekršajnog postupka posebnim zakonom stavljena u nadležnost Porezne uprave.«.

Članak 30.

Iza članka 83. dodaje se naslov iznad članka i članak 83.a koji glase:

»DODJELJIVANJE POSEBNOG STATUSA POREZNOM OBVEZNIKU U SVRHU PROMICANJA DOBROVOLJNOG ISPUNJENJA POREZNIH OBVEZA

Članak 83.a

(1) Porezna uprava može poreznom obvezniku odobriti poseban status u sklopu programa promicanja dobrovoljnog ispunjavanja poreznih obveza i smanjenja administrativnog opterećenja poreznog nadzora.

(2) Poseban status mogu steći porezni obveznici koji ispunjavaju sljedeće uvjete:

– ako su im za zadnje tri godine izdana revizorska mišljenja bez rezerve

– ako imaju uspostavljen sustav unutarnje kontrole

– ako će se obvezati da će obavještavati Poreznu upravu o svim poslovnim odlukama iz kojih bi mogli proizlaziti porezni rizici

– ako članovi uprave u zadnje tri godine nisu pravomoćno osuđeni zbog kaznenog djela

– ako se iz podataka kojima raspolaže Porezna uprava može očekivati da će porezni obveznik ispunjavati porezne obveze iz posebnog statusa.

(3) Ministar financija će pravilnikom propisati način odobravanja i ukidanja posebnog statusa poreznom obvezniku.«.

Članak 31.

U članku 85. stavak 3. briše se.

PRIJELAZNE I ZAVRŠNE ODREDBE

Članak 32.

(1) Vlada Republike Hrvatske će u roku od 30 dana od dana stupanja na snagu ovoga Zakona uredbom uskladiti unutarnje ustrojstvo Ministarstva financija s odredbama ovoga Zakona.

(2) Ministar financija uskladit će Pravilnik o unutarnjem redu Ministarstva financija u roku od 30 dana od dana stupanja na snagu uredbe iz stavka 1. ovoga članka.

(3) Ministar financija će u roku od 60 dana od dana stupanja na snagu ovoga Zakona donijeti pravilnike iz članka 22. i članka 30. ovoga Zakona.

Članak 33.

Ravnatelj koji je imenovan, odnosno raspoređen na to radno mjesto temeljem Zakona o Poreznoj upravi (»Narodne novine«, br. 148/13.) nastavlja obnašati dužnost sukladno odredbama toga Zakona.

Članak 34.

Ovaj Zakon stupa na snagu osmoga dana od dana objave u »Narodnim novinama«, osim članka 9. ovoga Zakona koji stupa na snagu 1. srpnja 2015.

Klasa: 022-03/14-01/142

Zagreb, 25. studenoga 2014.

HRVATSKI SABOR

Predsjednik

Hrvatskoga sabora

Josip Leko, v. r.

141 01.12.2014 Zakon o izmjenama i dopunama Zakona o Poreznoj upravi

Zakon, NN 141/2014-2672